《杨白花》
宋代·舒岳祥

杨白花，懊恼随风渡江水。将心莫托少年郎，少年一去轻万里。

杨条插地便生根，花性飘扬似梦尘。恨不筑城高万丈，花飞莫放出重门。

珠帘绣柱香云护，祇有黄莺知去路。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。